             R O M Â N I A       						                  A N E X A	
    JUDEŢUL TELEORMAN                                              	       la Hotărârea nr. 2/20.01.2026
CONSILIUL LOCAL MOŞTENI			               	a Consiliului Local Moşteni


STRATEGIA
DE DEZVOLTARE A SERVICIILOR SOCIALE ACORDATE  
DE FURNIZORII PUBLICI ŞI PRIVAŢI LA NIVELUL 
COMUNEI MOȘTENI, JUDEŢUL TELEORMAN, 
pentru perioada 2026-2032

Capitolul I. Caracteristici teritoriale ale unitatii administrativ-teritoriale

	1. INTRODUCERE
Comuna Mosteni  este formata dintr-o singura subdiviziune teritoriala: Satul Mosteni
1.1. Asezare geografica
	Comuna Mosteni se afla situata in partea de nord - est a judetului Teleorman, de o parte si de alta a paraului Calnistea strabatuta in partea de est de soseaua Giurgiu - Pitesti.
 	Vecinii localităţii sunt: 
la nord        :         Comuna Blejesti, Orasul Videle
la sud          :         Comuna Botoroaga
la vest         :         Comuna Frasinet
la est           :         Comuna Crevenicu

	2. DATE GENERALE
2.1. Populatie
	Comuna Mosteni are o populatie de 1347 locuitori, dupa ultimele date statistice, o populatie ce se ocupa in marea majoritate cu agricultura.
	Populatia este in mare parte saraca, neavand o economie bazata pe mica industrie sau prestari servicii. 
	Veniturile realizate sunt din cresterea animalelor, vanzarea cerealelor realizate in anii agricoli din ce in ce mai saraci.
2.2.Venituri
	Veniturile sunt din ce in ce mai putine, oamenii in ultima perioada si-au arendat terenurile agricole la diferite societati comerciale de pe raza comunei, deoarece nu mai pot sa-si lucreze terenurile cu propriile mijloace. O parte a populatiei, mai ales tinerii, sunt plecati de pe raza comunei, o mare parte din populatie nu lucreaza. 
2.3 Suprafata
       Suprafata comunei este de 2.853,39 ha, din care intravilan 270,37 ha si extravilan 2.583,02 ha.
2.4. Alimentarea cu apa
	Alimentarea cu apa a locuitorilor se face din fantanile proprii, neexistand retea de alimentare cu apa de la nivelul comunei.
2.5. Cai de acces 
	Comunei Mosteni este strabatuta de DJ 503.
	3. COMPONENTA COMUNEI
Structura comunei este urmatoarea:
	Sate:	Satul Mosteni
	Numar locuitori: 1.347
Unitati de invatamant:
	Scoli 
Scoala Gimnaziala Mosteni
	Gradinite
Gradinita cu program normal Mosteni
	Dispensare umane
Pe raza comunei exista un dispensar uman
	Dispensare veterinare
Pe raza comunei exista un dispensar veterinar
	Biserci
Pe raza comunei exista o biserica crestin-ortodoxa
	Biblioteci
Biblioteca Comunala Mosteni
	Terenuri de sport
Pe raza comunei exista un teren de sport
	Farmacii 
Pe raza comunei exista o farmacie
	Societati comerciale
Pe raza comunei exista intreprinzatori grupati sub diverse forme:
	- societati comerciale;
	- intreprinderi individuale;
	- persoane fizice autorizate;
	- asociatii;

	4.  PREMISE NATURALE
Relieful
	Teritoriul comunei Moşteni este brăzdat de două văi principale, şi anume: Valea Călăreşti şi Valea Cîlniştei, formând cu Valea Bujorului (în hotar cu teritoriul comunei Frăsinet şi Valea Glavacioc) trei subdiviziuni ale Câmpiei Neajlovului.
	Subdiviziunea cuprinsă între Valea Călăreştilor şi Valea Glavaciocului, în care este cuprinsă comuna Moşteni, este perfect plană, uniformitatea subdiviziunii fiind întreruptă doar de o singură vale secundară ce se formează pe teritoriu în hotar cu satul Răduleşti în partea de Est, cu direcţia de scurgere spre Sud.
	Pârâul Cîlniştea împarte comuna în două părţi, şi anume: Moşteanca, pe partea stângă şi Deleanca, pe partea dreaptă. Pârâul are un debit foarte mic. În timpul verii abia şerpuieşte un firicel de apă alimentat de izvoare de coastă.
	Lunca pârâului are lăţimea mică, de 30 – 40 m, iar din cauza cursului lent formează porţiuni cu ape stagnante, care duc la înmlăştinire şi lăcoviştire.
Clima
	Teritoriul comunei Mosteni se incadreaza in clima temperat-continentala de campie cu veri calduroase, precipitatii reduse sub forme de averse, cu viscole mai rare in timpul iernii.  	Suprafata  pe care o ocupa comuna si incadrarea in Campia Romana explica clima mai secetoasa din ultima perioada, incadrandu-se in influenta climei mediteraneene de la sudul tarii noastre.
	Amplitudinea termica are o valoare medie de 23 de grade, iar in luna ianuarie( cea mai racoroasa) coborand sub -2 grade C. Extremele termice urca vara peste 41 de grade C si scad iarna in jur de – 25 grade C.
Reteaua hidrografica
Reteaua hidrografica este reprezentata de raul Calniste.

Capitolul II. Consideraţii generale

1. Consideraţii generale.
	Urmare a modificărilor intervenite în nevoile sociale ale populaţiei localităţii, în comportamentul general al locuitorilor şi în legislaţia naţională în domeniul asistenţei sociale, se impune elaborarea unei strategii de dezvoltare a serviciilor sociale acordate de furnizorii publici şi privaţi la nivelul comunei Moșteni, judeţul Teleorman, pentru perioada  2026-2032 şi a unui Plan de acţiune elaborat în conformitate cu aceasta.
	Prezenta Strategie de dezvoltare a serviciilor sociale acordate de furnizorii publici şi privaţi la nivelul  comunei Moșteni, judeţul Teleorman, pentru perioada 2026-2032 se elaborează în conformitate cu prevederile art. 112 alin. (3) lit. a) din Legea asistenţei sociale nr. 292/2011.
	Compartimentul de asistenţă socială din aparatul de specialitate al Primarului comunei Moșteni îşi asumă obligaţia de a organiza şi acorda serviciile sociale ce-i revin în sfera de atribuţii şi competenţe, precum şi de a planifica dezvoltarea acestora, în funcţie de nevoile identificate ale persoanelor din comunitate, de priorităţile asumate, de resursele disponibile şi cu respectarea celui mai eficient raport cost/beneficiu.

2. Definiţie
	Serviciile sociale sunt definite ca reprezentând activitatea sau ansamblul de activităţi realizate pentru a răspunde nevoilor sociale, precum şi a celor speciale, individuale, familiale sau de grup, în vederea depăşirii situaţiilor de dificultate, prevenirii şi combaterii riscului de excluziune socială, promovării incluziunii sociale şi creşterii calităţii vieţii.

3. Scop
	Scopul elaborării strategiei este acela de a asigura condiţiile furnizării unor servicii sociale de calitate, care implicit să conducă la îmbunătăţirea calităţii vieţii familiilor şi persoanelor sărace, fără nici un venit sau cu venituri foarte mici, a persoanelor cu handicap, a şomerilor, a pensionarilor, precum şi a altor categorii de persoane defavorizate din comuna Moșteni.

4. Legislaţie
     Prezenta Strategie şi Planul de acţiune corespunzător sunt elaborate cu respectarea legislaţiei în vigoare:
a) Legea asistenţei sociale nr. 292/2011;
b) Legea nr. 272/2004 privind protecţia şi promovarea drepturilor copilului, cu modificările şi completările ulterioare;
c) Legea nr. 277/2010 privind alocaţia pentru susţinerea familiei, republicată, cu modificările şi completările ulterioare;
d) Legea nr. 416/2001 privind venitul minim garantat, cu modificările şi completările ulterioare;
e) Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare;
f) Legea nr. 217/2003 privind prevenirea şi combaterea violenţei în familie, republicată, cu modificările şi completările ulterioare;
g) Legea nr. 116/2002 privind prevenirea şi combaterea marginalizării sociale, cu modificările şi completările ulterioare;
h) Legea nr. 448/2006 privind protecţia şi promovarea personaelor cu handicap, republicată, cu modificările şi completările ulterioare;
i) Legea nr. 197/2012 privind asigurarea calităţii în domeniul serviciilor sociale.

Capitolul III
Principii şi valori

A. Strategia se bazează pe respectarea următoarelor principii:
1. Universalitate
Fiecare persoană are dreptul la asistenţă socială în condiţiile prevăzute de lege. Prin acest drept este recunoscut principiul accesibilităţii egale la serviciile sociale pentru cetăţenii comunei.
2. Obiectivitate şi imparţialitate
În acordarea serviciilor sociale se asigură o atitudine obiectivă, neutră şi imparţială faţă de orice interes politic, economic, religios sau de altă natură.
3. Eficienţă şi eficacitate
În acordarea serviciilor sociale se asigură toate condiţiile pentru rezolvarea eventualelor situaţii de criză în care se găseşte solicitantul, avându-se în vedere următoarele caracteristici: calitative, cantitativ adecvate şi perioada de timp adecvate.
4. Abordarea integrată în furnizarea serviciilor sociale
Acordarea de servicii sociale se bazează pe o evaluare completă şi complexă (unde este cazul) a nevoilor solicitanţilor şi intervenţia asupra tuturor aspectelor problemelor de rezolvat.
5. Proximitate în furnizarea de servicii sociale
Serviciile sociale acordate se adaptează la nevoile comunităţii şi ale cetăţenilor comunei Moșteni.
6. Cooperare şi parteneriat
Serviciile sociale se acordă în parteneriat şi cooperând cu ceilalţi furnizori de servicii sociale. Se va asigura transferul şi monitorizarea beneficiarului atunci când situaţia o impune, către alte servicii sociale primare sau specializate.
7. Orientarea pe rezultate
Serviciul public de asistenţă socială are ca obiectiv principal orientarea pe rezultate în beneficiul persoanelor deservite, adresându-se celor mai vulnerabile categorii de persoane, acordarea lui făcându-se în funcţie de veniturile şi bunurile acestora.
8. Îmbunătăţirea continuă a calităţii
Serviciul public de asistenţă socială se centrează pe îmbunătăţirea continuă a serviciilor sociale şi pe eficientizarea resurselor disponibile
9. Respectarea demnităţii umane
Fiecărei persoane îi este garantată dezvoltarea liberă şi deplină a personalităţii, îi sunt respectate statutul individual şi social şi dreptul la intimitate şi protecţie împotriva oricărui abuz fizic, psihic, intectual, politic sau economic.
10.  Subsidiaritatea
Persoana care nu-şi poate asigura integral nevoile sociale beneficiază de intervenţia comunităţii locale, a structurilor ei administrative sau asociative şi, implicit, a statului.

B. Strategia se bazează pe respectarea următoarelor valori:
1. Egalitatea de şanse
Toate persoanele beneficiază de oportunităţi egale cu privire la accesul la serviciile sociale şi de tratament egal prin eliminarea oricăror forme de discriminare.
2. Libertatea de alegere
Fiecărei persoane îi este respectată alegerea făcută privind serviciul social ce răspunde nevoii sale sociale.
3. Independenţa şi individualitatea fiecărei persoane
Fiecare persoană are dreptul să fie parte integrantă a comunităţii, păstrându-şi în acelaşi timp independenţa şi individualitatea. Aceasta urmăreşte să evite marginalizarea beneficiarilor de servicii sociale pe baza principiului că toţi cetăţenii, indiferent dacă necesită servicii de asistenţă socială sau nu, sunt fiinţe normale cu nevoi şi aspiraţii umane normale.
4. Transparenţă în participarea şi acordarea serviciilor sociale
Fiecare persoană are acces la informaţiile privind drepturile fundamentale şi legale de asistenţă socială, precum şi posibilitatea de contestare a deciziei de acordare a unor servicii sociale.
Membrii comunităţii trebuie încurajaţi şi sprijiniţi pentru a putea fi parte integrantă în planificarea şi furnizarea serviciilor sociale.
5. Confidenţialitatea
Furnizorii serviciilor sociale trebuie să ia măsurile posibile şi rezonabile, astfel încât informaţiile care privesc beneficiarii să nu fie divulgate sau făcute publice fără acordul respectivelor persoane.

Capitolul IV
Obiective, grupul ţintă şi problemele sociale ale categoriilor 
cuprinse în grupul ţintă

I. Obiectiv general
	Înfiinţarea şi dezvoltarea unui sistem realist şi eficient de servicii sociale la nivelul localităţii, capabil să asigure incluziunea socială a tuturor categoriilor vulnerabile, creşterea calităţii vieţii, tratament egal, nediscriminare şi dreptul la o viaţă demnă pentru toţi locuitorii comunei Moșteni.




	Obiective specifice:
1. Obiectiv specific 1: Implementarea unitară şi coerentă a prevederilor legale din domeniul asistenţei sociale, corelate cu nevoile şi problemele sociale ale Grupului ţintă (categoriilor de beneficiari);
2. Obiectiv specific 2: Înfiinţarea şi actualizarea continuă a unei Baze de date  care să cuprindă date privind beneficiarii (date de contact, vârstă, nivel de pregătire şcolară şi profesională, adrese de domiciliu etc.), date privind indemnizaţiile acordate (ajutoare sociale, ajutoare de urgenţă, ajutoare pentru încălzire, ajutoare materiale, alocaţii de susţinere etc.), cuantumul şi data acordării acestora, precum şi alte informaţii relevante pentru completarea Bazei de date; 
3. Obiectiv specific 3: Înfiinţarea şi implementarea unui sistem armonizat, integrat şi performant de furnizare a tuturor categoriilor de servicii sociale la nivelul comunei Moșteni;
4. Obiectiv specific 4: Realizarea unor parteneriate public-public, public-privat cu alte autorităţi sau instituţii publice, ONG-uri, centre sociale etc., adaptate nevoilor sociale şi resurselor disponibile la nivelul comunei Moșteni, iniţiate şi realizate după efectuarea unor studii de piaţă referitoare la nevoile sociale şi priorităţile generale ale comunităţii locale;
5. Obiectiv specific 5: Dezvoltarea unor atitudini proactive şi participative în rândul populaţiei localităţii şi a beneficiarilor de servicii sociale.

II. La nivelul comunei Moșteni a fost identificat un Grup ţintă (categorii de  beneficiari) după cum urmează:
A.  Copii şi familii aflate în dificultate;
B.  Persoane vârstnice;
C.  Persoane cu handicap;
D.  Alte persoane în situaţii de risc social

A. Copiii şi familiile aflate în dificultate identificate sunt: 
a) familii monoparentale;
b) familii tinere;
c) copii separaţi de părinţi sau cu risc de separare; copii cu părinţi plecaţi la muncă în străinătate;

Problemele sociale ale copiilor şi familiilor aflate în dificultate sunt:
a) resurse financiare insuficiente şi dificultăţi în gestionarea lor;
b) dificultăţi în găsirea unui loc de muncă;
c) familii cu climat social defavorabil;
d) probleme de sănătate;
B. Problemele sociale ale persoanelor vârstnice sunt:
a) sănătatea precară;
b) venituri mici în raport cu necesităţile;
c) izolare, singurătate;
d) capacitatea scăzută de autogospodărire;
e) absenţa suportului pentru familia care are în îngrijire un vârstnic dependent;
f) un număr insuficient de locuri în Centrele de asistenţă medico-socială din judeţ;
g) nevoi spirituale;

C. Persoane cu handicap (minori sau adulţi)
Problemele sociale ale persoanelor cu handicap sunt:
a) accesibilitatea, inclusiv în propria locuinţă;
b) lipsa locurilor de muncă protejate;
c) lipsa profesioniştilor în servicii specializate;
d) situaţia materială precară;
e) lipsa centrelor rezidenţiale de zi, specializate pe tipuri de handicap.


Tipuri de servicii sociale 

	Serviciile sociale sunt servicii de interes general şi se organizează în forme/structuri diverse, în funcţie de specificul activităţii/activităţilor derulate şi de nevoile particulare ale fiecărei categorii de beneficiari. Serviciile sociale au caracter proactiv şi presupun o abordare integrată a nevoilor persoanei, în relaţie cu situaţia socio-economică, starea de sănătate, nivelul de educaţie şi mediul social de viaţă al acesteia.            
	Tipurile de servicii sociale identificate la nivelul comunei Moșteni care vor fi acordate beneficiarilor cuprinşi în Grupul ţintă, în intervalulul 2026-2032, sunt:
a) După scopul serviciului: servicii de asistenţă şi suport pentru asigurarea nevoilor de bază ale persoanei, servicii de îngrijire personală, de recuperare/reabilitare, de inserţie/reinserţie socială etc.;
b) După categoriile de beneficiari: servicii sociale destinate copilului şi/sau familiei, persoanelor cu dizabilităţi, persoanelor vârstnice, persoanelor sancţionate cu măsură educativă sau pedeapsă neprivativă de libertate, aflate în supravegherea serviciilor de probaţiune, şomerilor de lungă durată, precum şi servicii sociale de suport pentru aparţinătorii beneficiarilor;
c) După regimul de asistare: servicii sociale fără cazare (asistent personal);
d) După locul de acordare serviciile sociale se asigură:
d1) la domiciliul beneficiarului;
d2) în comunitate;
e) După regimul juridic al furnizorului serviciile sociale pot fi organizate ca structuri publice sau private;
f) După regimul de acordare, în regim normal şi regim special:
f1) servicii acordate în regim de accesare, contractare şi documentare uzuale;
f2) servicii acordate în regim special cu eligibilitate şi accesibilitate extinsă, care vizează măsurile preventive care se oferă în regim de birocraţie redusă şi un set de servicii sociale, care vor fi accesate de beneficiar doar în condiţiile păstrării anonimatului, respectiv de persoane dependente de droguri, alcool, prostituate, victime ale violenţei în familie etc. Serviciile acordate în regim special pot fi furnizate fără a încheia contract cu beneficiarii;
f3) categoria serviciilor acordate în regim special este reglementată prin lege specială.

Capitolul V
Planul de acţiune pentru implementarea Strategiei

	Întrucât prezenta Strategie este concepută pe o perioadă de 7 ani, obiectivul general şi obiectivele specifice stabilite vor fi atinse treptat, în funcţie de priorităţi, pe baza următorului Plan de acţiune:

PLAN DE ACŢIUNE
în vederea implementării Strategiei de dezvoltare a serviciilor 
sociale acordate de furnizorii publici şi privaţi la nivelul
 comunei Moșteni, judeţul Teleorman,
pentru perioada 2026-2032

Obiectiv general
[bookmark: tree#57]	Înfiinţarea şi dezvoltarea unui sistem realist şi eficient de servicii sociale la nivelul localităţii, capabil să asigure incluziunea socială a tuturor categoriilor vulnerabile, creşterea calităţii vieţii, tratament egal, nediscriminare şi dreptul la o viaţă demnă pentru toţi locuitorii comunei Moșteni.
[bookmark: ref#A8][bookmark: tree#58][bookmark: tree#63]    
	Obiective specifice
	Activităţi/acţiuni/măsuri
	Termen
	Responsabili

	Obiectiv specific 1: Implementarea unitară şi coerentă a prevederilor legale din domeniul asistenţei sociale, corelate cu nevoile şi problemele sociale ale Grupului ţintă (categoriilor de beneficiari)
	Colectarea informaţiilor necesare identificării sau actualizării nevoilor sociale la nivelul comunei Moșteni
	2026
	Primăria comunei

	
	Constituirea categoriilor de beneficiari de servicii sociale la nivelul localităţii, repartizaţi în funcţie de tipurile de servicii sociale reglementate de lege
	2026
	Primăria comunei

	
	Acreditarea, potrivit Legii nr.197/2012, a Compartimentului de asistenţă socială din aparatul de specialitate al Primarului sau a serviciilor sociale derulate la nivelul localităţii
	2026-2027
	Primăria comunei

	
	Asigurarea şi urmărirea încadrării în standardele de cost şi de calitate pentru serviciile sociale acordate, cu respectarea prevederilor legale
	2026-2032
	Primăria comunei

	Obiectiv specific 2: Înfiinţarea şi actualizarea continuă a unei Baze de date  care să cuprindă date privind beneficiarii (date de contact, vârstă, nivel de pregătire şcolară şi profesională, adrese de domiciliu etc.), date privind indemnizaţiile acordate (ajutoare sociale, ajutoare de urgenţă, ajutoare pentru încălzire, ajutoare materiale, alocaţii de susţinere etc.), cuantumul şi data acordării acestora, precum şi alte informaţii relevante pentru completarea Bazei de date
	Măsuri de facilitare a accesului persoanelor aflate în grupul ţintă în acordarea ajutoarelor financiare, materiale şi medicale pentru situaţiile reglementate de lege: ajutoare sociale, ajutoare de urgenţă, ajutoare pentru încălzire, ajutoare materiale, alocaţii de susţinere etc.
	2026-2032
	Primăria comunei 


	
	Crearea unei evidenţe informatizate (fişiere, foldere, tabele centralizatoare etc.) care să cuprindă toate informaţiile referitoare la beneficiarii de servicii sociale

	Semestrul I 2026
	Primăria comunei 


	
	Completarea acestor documente pe zile, luni, ani (pe cât posibil, şi perioadele anterioare)
	Semestrul II 2026
	Primăria comunei 

	
	Centralizarea datelor, verificarea şi corelarea cu evidenţele numerice, financiare din compartimentele contabilitate, resurse umane etc.
	Trimestrul I 2027
	Primăria comunei 


	
	Actualizarea continuă a întregii Baze de date
	2026-2032
	Primăria comunei 

	Obiectiv specific 3: Înfiinţarea şi implementarea unui sistem armonizat, integrat şi performant de furnizare a tuturor categoriilor de servicii sociale la nivelul comunei Moșteni

	Organizarea, la nivelul autorităţii sau cu sprijinul unor structuri publice sau private (ONG-uri, fundaţii, asociaţii etc.) pentru copii, a următoarelor tipuri de acţiuni: prevenirea abuzului, neglijării, exploatării şi a oricăror forme de violenţă asupra copilului sau de separare a copilului de părinţii naturali, prevenirea malnutriţiei şi îmbolnăvirilor, informarea părinţilor şi a copiilor cu privire la alimentaţia celor mici, inclusiv cu privire la avantajele alăptării, igienei şi salubrităţii mediului înconjurător, verificarea periodică a tratamentului copiilor care au fost plasaţi pentru a primi îngrijire, protecţie sau tratament, dezvoltarea, în unităţile şcolare, de programe de educaţie a copiilor pentru viaţă, inclusiv educaţie sexuală pentru copii, în vederea prevenirii contactării bolilor cu transmitere sexuală şi a gravidităţii minorelor etc.
	2026-2032
	Primăria comunei 


	
	Organizarea, la nivelul autorităţii sau cu sprijinul unor structuri publice sau private (ONG-uri, fundaţii, asociaţii etc.) de tineret şi pentru tineret, a următoarelor tipuri de acţiuni: de încurajare a activităţii de voluntariat în rândul tinerilor în domenii de intres public, conform legii, de consultanţă gratuită în domeniul planificării familiale pentru tinerele familii, de asigurare a cadrului legal pentru accesul tinerilor la programele de educaţie pentru sănătate, pentru tratament gratuit al tinerilor suferinzi de boli cronice, pentru asistenţă medicală gratuită tinerilor care urmează o formă de învăţământ autorizată sau acreditată, conform legii, precum şi promovarea unor măsuri de reintegrare socială a tinerilor dependenţi de alcool, droguri sau alte substanţe nocive etc.
	2026-2032
	Primăria comunei 


	
	Organizarea, la nivelul autorităţii sau cu sprijinul unor structuri publice sau private (ONG-uri, fundaţii, asociaţii etc.) pentru persoanele vârstei a treia, a următoarelor tipuri de acţiuni: de asigurare şi dezvoltare a serviciilor comunitare pentru persoanele vârstnice prin îngrijire temporară sau permanentă la domiciliu, îngrijire temporară sau permanentă în cămine pentru persoane vârstnice, precum şi facilitarea accesului acestora în centre de zi, cluburi pentru vârstnici, case de îngrijire temporară, apartamente sau locuinţe sociale etc.
	2026-2032
	Primăria comunei 


	Obiectiv specific 4: Realizarea unor parteneriate public-public, public-privat cu alte autorităţi sau instituţii publice, ONG-uri, centre sociale etc., adaptate nevoilor sociale şi resurselor disponibile la nivelul comunei Moșteni, iniţiate şi realizate după efectuarea unor studii de piaţă referitoare la nevoile sociale şi priorităţile generale ale comunităţii locale

	Elaborarea procedurilor de selecţie a proiectelor de parteneriat, potrivit legii 
	2028

	Primăria comunei, 

	
	Parcurgerea procedurilor de selecţie: publicarea anunţului de participare, înscrierea candidaţilor, prezentarea propunerilor de proiecte, verificarea eligibilităţii şi îndeplinirii condiţiilor tehnice şi economice etc.
	2029
	Primăria comunei, 
Reprezentanţi ai furnizorilor de servicii sociale publici sau privaţi

	
	

Evaluarea proiectelor în conformitate cu criteriile generale şi specifice de evaluare şi încheierea contractelor de parteneriat
	2029
	Primăria comunei, 
Reprezentanţi ai furnizorilor de servicii sociale publici sau privaţi

	
	
Încheierea contractelor şi implementarea proiectelor în parteneriat cu autoritatea/instituţia/furnizorul privat desemnat câştigător în urma selecţiei
	2029
	Primăria comunei, 
Reprezentanţi ai furnizorilor de servicii sociale publici sau privaţi

	
	Iniţierea şi ulterior implementarea unor proiecte cu finanţare externă în domeniul asistenţei şi serviciilor sociale locale, care urmează a fi accesate din fondurile europene repartizate în exerciţiul bugetar 2026-2032, proiecte care pot include diverse parteneriate cu alte structuri publice sau private (ONG-uri, fundaţii, asociaţii etc.).
	2026-2032 
(iniţierea Proiectelor)

2030-2032
(implemen
tarea Proiectelor)
	Primăria comunei, 
Reprezentanţi ai furnizorilor de servicii sociale publici sau privaţi

	
	
	
	

	Obiectiv specific 5: Dezvoltarea unor atitudini proactive şi participative în rândul populaţiei localităţii şi a beneficiarilor de servicii sociale
	Informare şi consiliere a locuitorilor comunei în orice domeniu de interes al serviciilor şi măsurilor sociale
	2026-2032
	Primăria comunei 

	
	Măsuri de implicare a asistentului/asistenţilor medicali comunitari şi/sau a medicului de familie din localitate în programele de prevenire a stării de sănătate a populaţiei comunei, indiferent de vârstă
	2027-2032
	Primăria comunei 


	
	Organizarea de grupuri de informare pe diverse tematici, în vederea reducerii riscului de abuz, neglijare,  pentru orice persoană aflată în dificultate 
	2027-2032
	Primăria comunei 


	
	Organizarea unor întâlniri periodice, la care vor participa personalul Primăriei, partenerii, reprezentanţi ai beneficiarilor şi ai comunităţii, alte persoane cu pregătire şi expertiză în domeniul serviciilor sociale, alţi invitaţi, unde vor fi prezentate problemele personale sau de grup ale comunităţii
	2027-2032
	Primăria comunei, asociaţii şi fundaţii cu activităţi de asistenţă socială, reprezentanţi ai beneficiarilor 




	În conformitate cu prevederile art. 112 alin. (3) lit. b) din Legea asistenţei sociale nr. 292/2011 şi în concordanţă cu Planul de acţiune de implementare a Strategiei pentru perioada 2026-2032, anual se va elabora un Plan anual de acţiune privind serviciile sociale administrate şi finanţate din bugetul consiliului local. Acest Plan anual de acţiune va cuprinde date detaliate privind: numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare a serviciilor din fonduri publice, bugetul estimat şi sursele de finanţare.


Capitolul VI
 Monitorizarea şi evaluarea strategiei
		
	Monitorizarea strategiei
	Strategia va fi monitorizată prin intermediul unor rapoarte anuale întocmite de un salariat din cadrul Compartimentului de asistenţă socială, nominalizat prin fişa de post sau dispoziţia primarului localităţii.
	Raportul anual este structurat astfel:
1. Stadiul în care se află diversele activităţi/acţiuni/măsuri programate pentru anul în care se face raportarea;
2. Problemele/piedicile întâmpinate;
3. Revizuirea/ajustarea activităţilor/acţiunilor/măsurilor, acolo unde este cazul;
4. Timpul estimat pentru îndeplinirea activităţilor/acţiunilor/măsurilor revizuite/ajustate;
5. Alte aspecte.
	La finalizarea implementării Strategiei se va întocmi un Raport final, separat de cel aferent anului 2025.

	Evaluarea strategiei
Strategia va fi evaluată anual prin intermediul:
1.  Rapoartelor anuale de monitorizare, care vor fi date publicităţii prin afişare la sediul Primăriei, pe site-ul acesteia şi aduse la cunoştinţă tuturor celor interesaţi. 
2. Unor Rapoarte intermediare de monitorizare, întocmite ori de câte ori intervin modificări legislative sau de altă natură, care impun elaborarea acestora. De asemenea, Rapoartele intermediare vor fi date publicităţii prin afişare la sediul Primăriei, pe site-ul acesteia şi aduse la cunoştinţă tuturor celor interesaţi; 
3. Organizarea unor întâlniri anuale, la care vor participa personalul, pertenerii, reprezentanţi ai beneficiarilor şi ai comunităţii, alte persoane cu pregătire şi expertiză în domeniul serviciilor sociale, alţi invitaţi, unde vor fi comunicate şi evaluate rezultatele implementării Strategiei. 
	Aceste întâlniri anuale se vor finaliza prin întocmirea, de către persoana nominalizată, a unui proces-verbal în care se vor consemna toate informaţiile comunicate, toate luările de cuvânt şi care va fi semnat de toţi participanţii;
4. Raportul-final întocmit la finalizarea implementării Strategiei, în anul 2025.
 
	Implementarea  Strategiei se va face cu participarea tuturor compartimentelor aparatului de specialitate al Primarului comunei Moșteni, a personalului, a partenerilor, a beneficiarilor şi a altor factori interesaţi din comunitate şi judeţ.

	Monitorizarea şi evaluarea Strategiei se vor face la nivelul Compartimentului de specialitate, respectiv de persoana nominalizată în acest sens.

	În funcţie de rezultatele evaluării şi monitorizării şi în acord cu modificările legislative,  sau cu modificările intervenite în contextul social, economic, cultural, Strategia poate fi revizuită sau completată ori de câte ori este necesar.

 
